การผ่าตัดเปิดทรวงอกกู้ชีพ

การผ่าตัดเปิดทรวงอกกู้ชีพ () เป็นหัตถการทางการแพทย์อย่างหนึ่ง โดยเป็นการผ่าตัดเปิดทรวงอกเพื่อกู้ชีพผู้ป่วยที่ได้รับบาดเจ็บที่ช่องอกหรือช่องท้องจนหัวใจหยุดเต้น หัตถการนี้จะทำให้แพทย์สามารถเข้าถึงช่องอกได้ทันที สามารถห้ามเลือด ระบายเลือดที่คั่้งในช่องเยื่อหุ้มหัวใจ ผ่าตัดแก้ไขการบาดเจ็บที่หัวใจ ปอด หลอดเลือดในช่องอก และสามารถนวดหัวใจหรือช็อกไฟฟ้าหัวใจได้โดยตรง หัตถการนี้ไม่ได้จำเป็นต้องทำในผู้บาดเจ็บทรวงอกส่วนใหญ่ โดยมีผู้ได้รับบาดเจ็บที่ช่องอกเพียง 15% ที่จำเป็นต้องได้รับการช่วยเหลือด้วยหัตถการนี้
หัตถการในเวชศาสตร์ฉุกเฉิน